پاکستان کا جنگی طیارہ گر کر تباہ

پاکستان کا جنگی طیارہ پشاور کے باچا خان ایئر پورٹ پر کریش لینڈنگ کے دوران گر کر تباہ ہو گیا ہے ۔

خبر کا کوڈ: 1687

تاریخ: 26 June 2018 - 13:16

مقدس دفاع نیوز ایجنسی کی بین الاقوامی رپورٹر رپورٹ کے مطابق، جنگی تربیتی طیارہ پشاور کے باچا خان ایئر پورٹ پر کریش لینڈنگ کے دوران گر کر تباہ ہوا اوراس میں آگ لگ گئی،آگ بجھانے کے بعد ریسکیو ٹیموں نے آپریشن شروع کر دیا ہے۔

عینی شاہدین کے مطابق مذکورہ طیارے میں فنی خرابی کے باعث پرواز کے فوراً بعد آگ لگ گئی تھی، جہاز کے پائلٹ نے کمال مہارت کا مظاہرہ کرتے ہوئے جہاز کو قریبی آبادی پر گرنے سے بچایا اور ایئرپورٹ کی جانب لے آیا۔

عینی شاہدین کا یہ بھی کہنا ہے کہ ایئرپورٹ پر کریش لینڈنگ کے دوران جہاز میں آگ لگ گئی جبکہ جہاز میں سے زوردار دھماکے کی آواز بھی سنائی دی۔

ادھر ایئرپورٹ ذرائع یہ کہتے ہیں کہ پائلٹ کو جہاز سے اتر کر جان بچانے کا موقع نہیں ملا اور وہ جاں بحق ہوگئے، تاہم اس بات کی فوری طور پر تصدیق نہیں ہوسکی ہے۔

طیارہ تباہ ہونے کے باعث باچا خان ایئر پورٹ پر فضائی آپریشن عارضی طور پر معطل کر دیا گیاہے ۔

پیغام کا اختتام/